[pic] | EUROOPA ÜHENDUSTE KOMISJON |

Brüssel 23.5.2007

KOM(2007) 270 lõplik

KOMISJONI ARUANNE EUROOPA PARLAMENDILE JA NÕUKOGULE

EUROOPA PARLAMANEDI JA NÕUKOGU 6. JUUNI 2000. AASTA DIREKTIIVI 2000/30/EÜ (ÜHENDUSES LIIKLEVATE KOMMERTSVEOKITE TEHNOKONTROLLI KOHTA) KOHALDAMISE KOHTA LIIKMESRIIKIDES

SISUKORD

1. SISSEJUHATUS 3

2. Direktiiv 2000/30/EÜ 4

3. LIIKMESRIIKIDE ESITATUD ANDMED 4

4. RIKKUMISTE LIIGID 4

5. STATISTILISED ANDMED 6

6. SANKTSIOONIDE LIIGID 13

7. JÄRELDUSED 13

1. SISSEJUHATUS

Selleks et ühenduse teedel liiklevad kommertsveokid oleksid liiklusohutuse, keskkonnakaitse ja õiglase konkurentsi seisukohast heas korras on Euroopa Liidu õigusaktidega kehtestatud rida meetmeid:

- eeskirjad sellise kutsetööga alustamise kohta, mis nõuab vedajatelt piisavat finantssuutlikkust, et tagada veokite nõuetekohane hooldamine (direktiiv 96/26/EÜ);[1]

- liikmesriikide territooriumil registreeritud veokite korrapärane tehnokontroll vastavalt ühenduse tasandil kindlaks määratud miinimumsagedusele (direktiiv 96/96/EÜ);[2]

- tehnokontrollid, mida käesolevas aruandes käsitletakse, võimaldavad tagada, et kommertsveokeid kasutatakse ainult juhul, kui nende tehnoseisundit hoitakse kõrgel tasemel (direktiiv 2000/30/EÜ);[3]

Direktiiviga 2000/30/EÜ on liikmesriikidele kehtestatud kohustus jõustada vajalikud õigus- ja haldusnormid enne 10. augustit 2002.

Direktiivi (2000/30/EÜ) artikliga 6 on ette nähtud, et liikmesriigid esitavad komisjonile iga kahe aasta järel kahe eelneva aasta jooksul kontrollitud kommertsveokite arvu, liigitatuna seitsmeks kommertsveokite kategooriaks, nii nagu määratletud kõnealuses direktiivis, ning riikide kaupa, kus veokid on registreeritud, samuti andmed kontrollitud detailide ja avastatud puuduste kohta. Direktiivis on loetletud 12 punkti, mida võib tehnokontrolli käigus kontrollida. Kui kontrollitud punktides esineb nõuetele mittevastavusi, tuleb see ära märkida kontrollaktis, ning samuti tuleb ära märkida tõsiste puudustega veokite kasutamiskeeld. Direktiivi artikliga 11 on ette nähtud, et komisjon esitab nõukogule liikmesriikidelt saadud teabe põhjal direktiivi kohaldamise aruande ja saadud tulemuste kokkuvõtte.

Käesolev on komisjoni esimene aruanne direktiivi 2000/30/EÜ kohaldamise kohta liikmesriikides. See hõlmab ajavahemikku 2003 kuni 2004. Kõnealust ajavahemikku hõlmavad liikmesriikide kogutud andmed tuli komisjonile edastada hiljemalt 31. märtsiks 2005.

Selleks kuupäevaks oli tehnokontrolli käsitleva teabe esitanud ainult kolm liikmesriiki. Selleks et saada võimalikult täielik ülevaade olukorrast kõnealuses valdkonnas, saatis komisjon alates 2005. aasta märtsi lõpust mitmeid meeldetuletusi, et saada võimalikult palju statistilisi andmeid. 2005. aasta lõpuks olid direktiivi 2000/30/EÜ rakendamise kohta teabe esitanud üheksa liikmesriiki. Pärast viimast meeldetuletust 2006. aasta aprilli alguses, tõusis see arv 2006. aasta juuniks 18 liikmesriigini.

Komisjoni hinnangul võimaldab käesolev 17 liikmesriigi vastustel põhinev aruanne teha esmase üldanalüüsi, mis õigustab aruande koostamiseks vajaliku teabe kogumise hilinemist.

2. DIREKTIIV 2000/30/EÜ

Muudetud direktiiviga 2000/30/EÜ,[4] on kindlaks määratud ühenduse territooriumil liiklevate kommertsveokite tehnokontrolli teostamise teatavad tingimused.

Tehnokontroll on liikmesriigi territooriumil liiklevale kommertsveokile ametiasutuste poolt või nende järelevalve all ette teatamata ja ootamatult tehtav tehnilist laadi ülevaatus avalikul maanteel.

Tehnokontrollide käigus ei tohi esineda diskrimineerimist sõidukijuhi kodakondsuse alusel ega kommertsveoki registreerinud või kasutusele võtnud riigi alusel ning tuleb võimalikult vähendada sõidukijuhtide ja ettevõtjate kulutusi ja ajakulu.

Suunatud lähenemisviisi võib kasutada kommertsveokite tehnokontrolliks valimisel, pannes erilist rõhku selliste veokite tuvastamisele, mis on tõenäoliselt halvasti hooldatud.

Juhul kui kommertsveoki seisukord võib kujutada ohtu, mis õigustab põhjalikumat kontrolli, võib kommertsveokile määrata põhjalikuma läbivaatuse lähedal asuvas ülevaatuspunktis. Juhul kui veok kujutab liiklusohutusele tõsist ohtu võib tõsiste puudustega veoki kasutamise keelata kuni ohtlike vigade kõrvaldamiseni.

3. LIIKMESRIIKIDE ESITATUD ANDMED

Olukord liikmesriikide poolt komisjonile esitatud teabe kohta, mis hõlmab ajavahemikku 2003 kuni 2004, on järgmine:

Andmed esitanud liikmesriigid | Belgia, Tšehhi Vabariik,1 Taani, Saksamaa, Eesti, Kreeka, Itaalia, Läti, Luksemburg, Ungari, Malta, Holland, Austria, Sloveenia, Slovakkia, Soome, Rootsi, Ühendkuningriik |

Liikmesriigid, kes ei ole andmeid esitanud | Hispaania, Prantsusmaa, Iirimaa, Küpros, Leedu,2 Poola, Portugal |

1 Andmeid ei ole võimalik kasutada

2 Erand

4. RIKKUMISTE LIIGID

Liikmesriikide poolt edastavas teatises peab kontrollimist vajav teave käsitlema vähemalt direktiivi I lisa aruande vormi punktis 10 loetletud aspekte:

1. pidurisüsteem ja pidurisüsteemi osad;

2. heitgaasisüsteem;

3. heitgaaside suitsusus (diisel);

4. heitgaasid [bensiin, maagaas või vedeldatud naftagaas (LPG)];

5. roolihoovastik;

6. tuled, valgustusseadmed ja signalisatsioon;

7. rattad/rehvid;

8. kasutamise keeld (nähtavad defektid);

9. šassii (nähtavad defektid);

10. tahhograaf (paigaldamine);

11. kiiruspiirik (paigaldamine);

12. kütuse/õli leke.

5. STATISTILISED ANDMED

Üldandmed

Kontrollitud veokid

Euroopa Liidu territooriumil registreeritud veokite arv, mida on kontrollitud ajavahemikus 2003 kuni 2004, on liikmesriigiti oluliselt erinev (vt tabel 1).

Tabel 1: Liikmesriigid on liigitatud tehnokontrollide arvu vähenemise järjekorras

Deklareeriv liikmesriik | ELis registreeritud veokite arv, mida on kontrollitud | Maanteeliiklus 2003-20042 (miljonit veokit km kohta) | Kontrollitud veokite ja liikluse suhtarv (x100) |

Kokku | millest busse |

Saksamaa | 1 826 219 | 78 873 | 1 379 363 | 132 |

Ungari | 670 225 | 65 891 | teave puudub | teave puudub |

Ühendkuningriik | 221 875 | 34 255 | 988 933 | 22 |

Belgia1 | 104 621 | 6211 | 187 634 | 56 |

Austria | 53 942 | 4814 | 160 708 | 34 |

Rootsi | 41 903 | 2 310 | 148 459 | 28 |

Soome | 7804 | 21 | 100 680 | 8 |

Slovakkia | 4853 | 20 | teave puudub | teave puudub |

Itaalia | 2633 | 1082 | teave puudub | teave puudub |

Holland | 1730 | 1 | 269 980 | 1 |

Eesti | 1705 | 144 | teave puudub | teave puudub |

Taani | 1485 | 13 | 95 880 | 2 |

Sloveenia | 1313 | 182 | 29 625 | 4 |

Leedu | 458 | 0 | teave puudub | teave puudub |

Kreeka | 306 | teave puudub | teave puudub | teave puudub |

Malta | 137 | 13 | teave puudub | teave puudub |

Luksemburg | 40 | 2 | teave puudub | teave puudub |

1 Belgias teostatakse teedel väga palju kontrolle, aga need ei hõlma alati tehnokontrolli, nagu selgitatud allpool.

2 Allikas: International Road Traffic and Accident Database de l'OCDE.

Tehnokontrollide arv on maanteeliikluse osatähtsusega vastavuses igas riigis, välja arvatud Holland, kes on maanteeliikluse poolest 3. või 4. kohal (andmed maanteeliikluse kohta Ungaris puuduvad). Lisaks on Hollandis, Soomes, Taanis ja Sloveenias maanteeliiklusega võrreldes tehnokontrolle suhteliselt vähe. Kuue kõige enam tehnokontrolle teostava liikmesriigi kontrollide sageduse suhe maanteeliiklusesse on 1 kuni 6.

Üldiselt on kontrollitud busside arv võrreldes kontrollitud veokite koguarvuga madal. See on kontrollitud veokite koguarvust üle 10% ainult Sloveenias (11,4%), Ühendkuningriigis (15,4%) ja Itaalias (37,6%). Lätis, Hollandis, Soomes, Slovakkias ja Taanis moodustavad bussid kontrollitud veokite koguarvust vähem kui 1%.

Kontrollitud veokite registreerimine

Tehnokontrolli käigus kontrollitud liikmesriigis registreeritud veokite osa kontrollitud veokite koguarvust on liikmesriigiti väga erinev (vt tabel 2).

Kuus liikmesriiki 14 liikmesriigist, kelle puhul on olemas teave veoki registreerinud riigi kohta, kontrollivad enam kui 80% juhtudest oma riigi territooriumil registreeritud sõidukeid. Puuduvad üldised statistilised andmed, et võrrelda seda teavet iga liikmesriigi täheldatud maanteeliiklusega veokite registreerimise riigi alusel.

Tabel 2: Kontrollitud veokite registreerimine

Deklareeriv liikmesriik | Registreeritud liikmesriigis | Registreeritud ELis | Registreeritud väljaspool ELi | Kokku | Liikmesriigi veokite % |

Belgia | 54 356 | 50 265 | 7358 | 111 979 | 48,54% |

Taani | 1398 | 87 | 7 | 1492 | 93,70% |

Saksamaa | 1 414 943 | 411 276 | 226 046 | 2 052 265 | 68,95% |

Eesti | 1235 | 470 | teave puudub | teave puudub | teave puudub |

Kreeka | 299 | 7 | 286 | 592 | 50,51% |

Itaalia | 2337 | 296 | 247 | 2880 | 81,15% |

Läti | 349 | 109 | 99 | 557 | 62,66% |

Luksemburg | 14 | 26 | 0 | 40 | 35,00% |

Ungari | 653 041 | 17 184 | teave puudub | teave puudub | teave puudub |

Malta | 137 | 0 | 0 | 137 | 100,00% |

Holland | 1607 | 123 | 6 | 1736 | 92,57% |

Austria | 35 319 | 18 623 | 11 701 | 65 643 | 53,80% |

Sloveenia | 1140 | 173 | 285 | 1598 | 71,34% |

Slovakkia | 3972 | 881 | 85 | 4938 | 80,44% |

Soome | 6993 | 811 | 2234 | 10 038 | 69,67% |

Rootsi | 34 702 | 7201 | 1016 | 42 919 | 80,85% |

Ühendkuningriik | 211 822 | 10 053 | teave puudub | teave puudub | teave puudub |

Nõuetele mittevastavad veokid

Liikmesriikide poolt komisjonile edastatud teabest nähtub, et selliste veokite osa Euroopa Liidus registreeritud kontrollitud veokite koguarvust, mis ei vasta direktiivi 2000/30/EÜ nõuetele, erineb liikmesriigiti oluliselt, alates 72,1%-st Taanis ainult 2,6%ni Belgias (vt tabel 3).

Tabel 3: Nõuetele mittevastavate veokite osa kontrollitud veokite koguarvust

Deklareeriv liikmesriik | ELis registreeritud veokid (sealhulgas deklareeriv liikmesriik) | Deklareerivas liikmesriigis registreeritud veokid |

Kontrollitud veokid | Nõuetele mittevastavate veokite % | Kontrollitud veokid | Nõuetele mittevastavate veokite % |

Taani | 1485 | 72,1 % | 1.398 | 73,0 % |

Malta | 137 | 65,0 % | 137 | 65,0 % |

Rootsi | 41 903 | 46,9 % | 34 702 | 47,6 % |

Ühendkuningriik | 221 875 | 36,9 % | 211 822 | 35,5 % |

Eesti | 1705 | 11,9 % | 1235 | teave puudub |

Sloveenia | 1313 | 11,0 % | 1140 | 9,8 % |

Ungari | 670 225 | 10,4 % | 653 041 | 10,6 % |

Saksamaa | 1 826 219 | 10,3 % | 1 414 943 | 10,1 % |

Luksemburg | 40 | 10,0 % | 14 | teave puudub |

Läti | 458 | 8,5 % | 349 | 10,6 % |

Belgia | 104 621 | 2,6 % | 54 356 | 4,9 % |

Austria | 53 942 | teave puudub | 35 319 | teave puudub |

Soome | 7804 | teave puudub | 6993 | teave puudub |

Slovakkia | 4853 | teave puudub | 3972 | teave puudub |

Itaalia | 2633 | teave puudub | 2337 | teave puudub |

Holland | 1730 | teave puudub | 1607 | teave puudub |

Kreeka | 306 | teave puudub | 299 | teave puudub |

Selline erinevus võib näidata seda, kui erinevat tähtsust omistavad liikmesriigid tehnokontrollile võrreldes muude kontrollidega teedel ja maanteevedu käsitlevate muude aspektidega. Belgia edastatud aruandes ei käsitleta ainult tehnokontrolli, vaid kajastatakse kõiki teedel teostatud kontrolle. Aruandes on kontrollid üldiselt jaotatud järgmiselt: vastavus sotsiaalõigusnormidele, eritransport, ohtlikke kaupade vedu, Euro vignette ja muud. Tehnokontrollid ei ole üldiselt täpselt kindlaks määratud ja nendega seotud teave ei ole üksikasjalik.

11 liikmesriigist, kes esitasid teabe nõuetele mittevastavate veokite arvu kohta ning selliste kontrollitud veokite koguarvu, mis on Euroopa Liidus registreeritud, oli kuues riigis nõuetele mittevastavuse määr 8,5% ja 11,9% vahel (vt tabel 3).

Nõuetele mittevastavate veokite suurt osa täheldati Taanis (72,1%), Maltal (65,0%), Rootsis (46,9%) ja Ühendkuningriigis (36,9%). Kui Taanis ja Maltal kontrollitakse suhteliselt vähe veokeid, siis Rootsi ja Ühendkuningriigi edastatud andmed tehnokontrolli kohta hõlmavad suurt arvu veokeid – Rootsis on kontrollitud 41 903 Euroopa Liidus registreeritud veokit ja Ühendkuningriigis 221 875. Nõuetele mittevastavate veokite suhteliselt suur osa kontrollitud veokite koguarvust võib tuleneda sellest, et kõnealused liikmesriigid on tehnokontrolli puhul kasutanud suunatud lähenemisviisi. Ühendkuningriik näiteks kardab, et veoki peatamine tehnokontrolliks võib kaasa tuua olulised majanduslikud tagajärjed täppisajastatud tootmise üldise juhtimise süsteemi laiaulatuslikus rakendamises ning püüab kasutada ettevõtjate poolt esitatud riskianalüüsi põhjal välja arendatud süsteemi, toetudes varasemat tegevust kajastavatele näitajatele.

Liikmesriikide edastatud andmed Liikmesriikide edastatud andmed teistes liikmesriikides registreeritud veokite tehnokontrolli kohta, juhul kui need on olemas, hõlmavad üldiselt väga väikest arvu veokeid ja ei võimalda teha statistilise väärtusega järeldusi väljaspool registreerimisriiki liiklevate veokite keskmise seisukorra kohta. Teatavatest riiklikest andmetest tulenevad järeldused on vasturääkivad hiljutistele põhjalikemale[5] uuringutele, millele vastavalt väljaspool registreerimisriiki liiklevate veokid on tehniliselt kehvemas seisukorras.

Ungari, Rootsi ja Ühendkuningriik on edastanud andmed veokite registreerimise liikmesriikide kaupa ja need hõlmavad küllaltki suurt arvu veokeid.

Ungari puhul (vt tabel 4) on nõuetele mittevastavate veokite ja kontrollitud veokite suhtarv liikmesriikide kaupa vastavalt sellele, kus veokid on registreeritud, madalam Ungaris registreeritud vastavate veokite suhtarvust (10,6%). Veokeid, mis on registreeritud Euroopa Liidus kuid mitte Ungaris, on kontrollitud siiski vähe (17 84) võrreldes Ungari pädevate asutuste esitatud andmetega kõikide teostatud tehnokontrollide kohta (670 225).

Tabel 4: Ungaris kontrollitud veokid

Veoki registreerinud riik | Kontrollitud veokid | Nõuetele mittevastavad veokid | Nõuetele mittevastavate veokite ja kontrollitud veokite suhtarv |

Belgia | 34 | 0 | 0,0 % |

Tšehhi Vabariik | 1272 | 13 | 1,0 % |

Taani | 167 | 0 | 0,0 % |

Saksamaa | 634 | 4 | 0,6 % |

Eesti | 317 | 7 | 2,2 % |

Kreeka | 27 | 1 | 3,7 % |

Hispaania | 41 | 0 | 0 % |

Prantsusmaa | 13 | 0 | 0 % |

Iirimaa | 0 | ei kohaldata | ei kohaldata |

Itaalia | 162 | 5 | 3,1 % |

Küpros | 0 | ei kohaldata | ei kohaldata |

Läti | 246 | 6 | 2,4 % |

Leedu | 225 | 4 | 1,8 % |

Luksemburg | 31 | 0 | 0 % |

Ungari | 653 041 | 69 438 | 10,6 % |

Malta | 0 | ei kohaldata | ei kohaldata |

Holland | 1202 | 7 | 0,6 % |

Austria | 122 | 0 | 0,0 % |

Poola | 2010 | 13 | 0,6 % |

Portugal | 36 | 0 | 0,0 % |

Sloveenia | 4565 | 13 | 0,3 % |

Slovakkia | 5979 | 25 | 0,4 % |

Soome | 21 | 0 | 0,0 % |

Rootsi | 79 | 0 | 0,0 % |

Ühendkuningriik | 1 | 0 | 0,0 % |

ELis kokku | 670 225 | 69 536 | 10,4 % |

Rootsi puhul (vt tabel 5) kõigub mittevastavate veokite ja liikmesriigi kontrollitud veokite suhtarv 24,2% (Austrias registreeritud veokite puhul; kontrollitud 95 veokit) ja 91,7% vahel (Iirimaal; kontrollitud 12 veokit). Rootsis registreeritud veokite suhtarv on 47,6%. Andmed, mis on esitatud liikmesriikide kaupa, kus veokid on registreeritud, hõlmavad siiski väikest arvu kontrollitud veokeid ja ei võimalda teha statistilise väärtusega järeldusi. Tuleks siiski tähele panna, et kontrollitud veokite hulgas on küllaltki suur osa Poolas, Lätis, Eestis ja Leedus registreeritud veokeid, mis Rootsi pädevate asutuste hinnangul ei vasta nõuetele.

Tabel 5: Rootsis kontrollitud veokid

Veoki registreerinud riik | Kontrollitud veokid | Nõuetele mittevastavad veokid | Nõuetele mittevastavate veokite ja kontrollitud veokite suhtarv |

Belgia | 94 | 48 | 51,1 % |

Tšehhi Vabariik | 55 | 17 | 30,9 % |

Taani | 1536 | 536 | 34,9 % |

Saksamaa | 587 | 208 | 35,4 % |

Eesti | 285 | 159 | 55,8 % |

Kreeka | 6 | 2 | 33,3 % |

Hispaania | 50 | 22 | 44,0 % |

Prantsusmaa | 26 | 7 | 26,9 % |

Iirimaa | 12 | 11 | 91,7 |

Itaalia | 28 | 15 | 53,6 % |

Küpros | 0 | ei kohaldata | ei kohaldata |

Läti | 186 | 106 | 57,0 % |

Leedu | 373 | 203 | 54,4 % |

Luksemburg | 1 | 0 | 0,0 % |

Ungari | 34 | 14 | 41,2 % |

Malta | 0 | ei kohaldata | ei kohaldata |

Holland | 558 | 230 | 41,2 % |

Austria | 95 | 23 | 24,2 % |

Poola | 1281 | 766 | 59,8 % |

Portugal | 16 | 4 | 25,0 % |

Sloveenia | 38 | 25 | 65,8 % |

Slovakkia | 18 | 13 | 72,2 % |

Soome | 1865 | 700 | 37,5 % |

Rootsi | 34 702 | 16 514 | 47,6 % |

Ühendkuningriik | 57 | 31 | 54,4 % |

ELis kokku | 41 903 | 19 654 | 46,9 % |

Ühendkuningriigis kontrollitud veokite koguarvu puhul on mittevastavate ja keelatud veokite suhtarvud alati kõrgemad muudes liikmesriikides registreeritud sõidukite puhul (35,5%), kui Ühendkuningriigis registreeritud veokite puhul (27, 5%). Eelkõige kehtib see Ühendkuningriigis suhteliselt suurel hulgal kontrollitud veokite kohta, mis on registreeritud Portugalis, Hispaanias, Iirimaal, Itaalias, Belgias, Tšehhi Vabariigis, Poolas ja Prantsusmaal.

Tabel 6: Ühendkuningriigis kontrollitud veokid

Veoki registreerinud riik | Kontrollitud veokid | Nõuetele mittevasta-vad veokid | Nõuetele mittevastavate veokite ja kontrollitud veokite suhtarv | Kasutamis-keeluga veokid | Kasutamis-keeluga veokite ja kontrollitud veokite suhtarv |

Belgia | 699 | 521 | 74,5 % | 428 | 61,2 % |

Tšehhi Vabariik | 181 | 128 | 70,7 % | 105 | 58,0 % |

Taani | 60 | 23 | 38,3 % | 22 | 36,7 % |

Saksamaa | 797 | 324 | 40,7 % | 287 | 36,0 % |

Eesti | 26 | 16 | 61,5 % | 10 | 38,5 % |

Kreeka | 34 | 29 | 85,3 % | 24 | 70,6 % |

Hispaania | 476 | 405 | 85,1 % | 341 | 71,6 % |

Prantsusmaa | 885 | 446 | 50,4 % | 398 | 45,0 % |

Iirimaa | 3480 | 2894 | 83,2 | 2250 | 64,7 % |

Itaalia | 448 | 355 | 79,2 % | 301 | 67,2 % |

Küpros | 2 | 2 | 100.0 % | 2 | 100,0 % |

Läti | 18 | 11 | 61,1 % | 10 | 55,6 % |

Leedu | 87 | 59 | 67,8 % | 46 | 52,9 % |

Luksemburg | 75 | 32 | 42,7 % | 29 | 38,7 % |

Ungari | 134 | 51 | 38,1 % | 46 | 34,3 % |

Malta | 6 | 6 | 100.0 % | 6 | 100,0 % |

Madalmaad | 1750 | 891 | 50,9 % | 712 | 40,7 % |

Austria | 172 | 70 | 40,7 % | 64 | 37,2 % |

Poola | 397 | 258 | 65,0 % | 210 | 52,9 % |

Portugal | 193 | 172 | 89,1 % | 132 | 68,4 % |

Sloveenia | 51 | 30 | 58,8 % | 25 | 49,0 % |

Slovakkia | 65 | 40 | 61,5 % | 33 | 50,8 % |

Soome | 0 | ei kohaldata | ei kohaldata | ei kohaldata | ei kohaldata % |

Rootsi | 17 | 11 | 64,7 % | 6 | 35,3 % |

Ühendkuningriik |211 822 |75 151 |35,5 % |58 229 |27,5 % | | ELis kokku | 221 875 |81 925 |36,9 % |63 716 |28,7 % | |

6. SANKTSIOONIDE LIIGID

Direktiiviga ei ole ette nähtud sanktsioonide korda tuvastatud rikkumiste korral. Sanktsioonid on kehtestatud liikmesriikide poolt nii, et ei esineks diskrimineerimist sõidukijuhi kodakondsuse alusel ega kommertsveoki registreerinud või kasutusele võtnud riigi alusel.

Direktiiviga 2000/30/EÜ on lubatud pädeval asutusel või tehnokontrolli teostaval kontrollijal keelata veoki kasutamine kuni ohtlike vigade kõrvaldamiseni, juhul kui kommertsveok kujutab tõsist ohtu veokis viibijatele või teistele maantee kasutajatele.

Mitteresidendile kuuluva kommertsveoki tõsistest vigadest, mille puhul on kasutamine keelatud, tuleb teatada selle liikmesriigi pädevatele asutustele, kus veok on registreeritud.

Selle liikmesriigi pädevad asutused, kus mitteresidendi kommertsveoki tõsine puudus avastati, võivad paluda veoki registreerinud liikmesriigi pädevatel asutustel võtta rikkuja suhtes asjakohaseid meetmeid, näiteks määrata veokile põhjalikum tehnoülevaatus.

7. JÄRELDUSED

1. Suurem osa liikmesriikidest on direktiiviga 2000/30/EÜ ette nähtud kohustust esitada statistikat ja teavet vääralt kohaldanud:

- kõik liikmesriigid ei ole andmeid edastanud;

- juhul kui andmed on edastatud, ei ole need piisavalt täpsed, mis takistab ühenduse poliitika tõhusust liiklusohutuse ja keskkonnakaitse valdkonnas täpselt hinnata.

Juhul kui esineb puudusi direktiivist 2000/30/EÜ tulenevate kohustuste täitmise osas, algatab komisjon nüüdsest alates rikkumismenetluse nende liikmesriikide suhtes, kes ei ole kõnealuse direktiiviga nõutavaid andmeid esitanud või on esitanud need puudulikult (rikkumismenetlused 2007-2041 kuni 2007-2045).

2. Direktiiviga on kindlaks määratud tehnokontrolli aruande vorm. Saadud kogemusest ilmneb, et sellisel kujul ei võimalda kõnealune vorm kõikide statistiliste andmete elektroonilist edastamist komisjonile. Direktiivis ei ole täpsustatud statistiliste andmete edastamise vormingut, mistõttu edastavad liikmesriigid teabe väga erineval kujul ja see teeb tulemuste konsolideerimise raskeks.

Tulevikus oleks parem, kui kõik andmed edastataks vormingus, mida on võimalik töödelda otse arvutis. Seetõttu oleks vaja kindlaks määrata teabevahetuse ühtne vorming. Esimesel aruandlusperioodil saadud kogemuse põhjal võiks komisjon teha ettepaneku, et ühtne vorming statistiliste andmete edastamiseks komisjonile on elektrooniline.

Kuigi direktiiviga nõutakse, et edastatavad andmed oleksid piisavalt üksikasjalikud (veokite jagamine kategooriate ja veoki registreerinud riikide kaupa, üksikasjad kontrollitud punktide kohta ja direktiivi 2000/30/EÜ I lisa alusel täheldatud puudused), edastatakse nõutav teave väga kokkuvõtlikult, mis ei võimalda põhjalikku analüüsi.

Komisjoni talitused võiksid kutsuda kokku tehnika arenguga kohandamise komitee, kelle ülesandeks oleks aidata rakendada direktiivi 2000/30/EÜ, et leida lahendused probleemidele, millega liikmesriigid on puutunud kokku tehnokontrolli käsitlevate statistiliste andmete kogumisel, koondamisel ja edastamisel, kaasa arvatud muudatused tehnokontrolli aruande vormis, mis on esitatud direktiivi 2000/30/EÜ I lisas. Edastatud teabe põhjal ei ole võimalik selgitada, miks on mittevastavuse määr liikmesriigiti väga erinev. Selgitust hakatakse otsima koos liikmesriikidega.

3. Paljud liikmesriigid kontrollivad peamiselt nende territooriumil registreeritud veokeid. Selliste veokite kontrollimine, mis ei ole registreeritud oma riigi territooriumil, on võrreldes kontrollitud veokite koguarvuga liikmesriigiti väga erinev (vt tabel 2). Liikmesriikide tähelepanu tuleks juhtida asjaolule, et oma riigist väljaspool registreeritud veokite kontrollimine aitaks kaasa parimate tavade levimisele. Selliste kontrollide osakaal peaks seetõttu olema liiklusvoogude hulgas võimalikult kõrge.

[1] Nõukogu 29. aprilli 1996. aasta direktiiv 96/26/EÜ siseriiklike ja rahvusvaheliste vedude maanteeveo-ettevõtja ja reisijate autoveo-ettevõtja tegevusalale lubamise, nende diplomite, tunnistuste ja muude kvalifikatsiooni tõendavate dokumentide vastastikuse tunnustamise ning kõnealuste ettevõtjate asutamisvabaduse õiguse soodustamise kohta, EÜT L 124, 23.5.1996, lk 1–10.

[2] Nõukogu 20. detsembri 1996. aasta direktiiv 96/96/EÜ mootorsõidukite ja nende haagiste tehnoülevaatust käsitlevate liikmesriikide õigusaktide ühtlustamise kohta, EÜT L 046, 17.2.1997, lk 0001–0019.

[3] Euroopa Parlamendi ja nõukogu 6. juuni 2000. aasta direktiiv 2000/30/EÜ, ühenduses liiklevate kommertsveokite tehnokontrolli kohta; EÜT L 046, 10. 8.2000, lk 0001–0008.

[4] Komisjoni 3. aprilli 2003. aasta direktiiv 2003/26/EÜ, millega kohandatakse tehnika arenguga Euroopa Parlamendi ja nõukogu direktiivi 2000/30/EÜ kommertsveokite kiiruspiirikute ja heitgaasi kohta; ELT L 090, 8.4.2003, lk 0037–0040.

[5] „ South East International Pilot ,“ korraldanud Vehicle and Operator Services Agency ja Highway Agency 2005. ja 2006. aastal. See prooviuuring näitab, et 30,60% mittebriti raskeveokitest ja 42,79% mittebriti haagistest ei vasta nõuetele, samas kui briti raskeveokite ja haagiste puhul on vastavateks määradeks 24,60% ja 30,10%.